Diari Oficial de la Generalitat Valenciana


Sumari del DOGV 6543, del 15-06-2011 (2011/6444)

Notificació de la sentència dictada en el judici ordinari número 545/2009.
--------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6444


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 545/2009. [2011/6444]  
Procediment ordinari 000545/2009-D  
De: Caixa d'Estalvis de València, Castelló i Alacant, Bancaixa.  
Procuradora: Eva María Pesudo Arenós.  
Contra: Antonio Manuel Esteller Andreu.  
Procurador/a: -  
En aquest procediment de judici ordinari 545/2009 seguit a instàncies de Caixa d'Estalvis de València, Castelló i Alacant, Bancaixa contra Antonio Manuel Esteller Andreu s'ha dictat la sentència que, literalment, és com segueix:  
«Sentència número 135/10  
Castelló de la Plana, 1 d'octubre de 2010  
José Antonio Orea Martínez, magistrat jutge del Jutjat de Primera Instància número 1 de Castelló, he vist aquestes actuacions de judici ordinari sobre reclamació d'una quantitat seguides davant d'aquest Jutjat amb el número 545 de l'any 2009 a instàncies de Caixa d'Estalvis de València, Castelló i Alacant, Bancaixa, representat per la procuradora Eva María Pesudo Arenós i assistit pel lletrat Óscar Mercé Semper contra Antonio Manuel Esteller Andreu.  
Antecedents de fet:  
Primer. El procurador de la part actora en la representació indicada i mitjançant un escrit que per torn de repartiment va correspondre a aquest Jutjat es va presentar una demanda de judici ordinari en la qual, en síntesi, al·legava: les parts en data 14 de maig de 2004 van subscriure un contracte de targeta Visa. L'objecte del contracte suposa que el demandat havia de mantindre prou saldo per a atendre el pagament de les operacions fetes amb la targeta. El demandat no ha complit les obligacions contractuals contretes, ja que no ha reemborsat en el compte i en les dates corresponents les disposicions efectuades, d'acord amb les condicions pactades. L'1 de març de 2008 devia a la demandant la quantitat de 8.646,35 euros, atés que la targeta presentava aquest saldo deutor.  
Aduïa els fonaments de dret que considerava que hi eren d'aplicació i acabava sol·licitant que es dictara una sentència per la qual es condemne el demandat a pagar a la demandant la quantitat de 8.646,35 euros, més els interessos al tipus pactat de demora i les costes causades.  
Segon. Una vegada admesa a tràmit la demanda, el demandat no va contestar-la i va ser declarat en rebel·lia processal.  
Tercer. Celebrada l'audiència prèvia, com que aquesta era l'única prova proposada i una vegada admesa la documental, es van deixar les actuacions vistes per a sentència.  
Fonaments de dret:  
Primer. S'acredita la relació contractual i el seu contingut amb l'aportació del contracte (doc-1) degudament subscrit per les parts. S'aporta l'extracte d'operacions, liquidació efectuada amb intervenció notarial (doc-2 i 3). S'acredita la reclamació extrajudicial. La documental aportada no ha sigut impugnada, per la qual cosa, una vegada acreditada la relació contractual i el deute reclamat no pagat, pertoca estimar la demanda íntegrament (art. 1088, 1089, 1091 i següents, 1254, 1255, 1750 i concordants CC).  
Segon. Les costes seran imposades al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent,  
Dispose  
Estimar la demanda interposada per Caixa d'Estalvis de València, Castelló i Alacant, Bancaixa contra Antonio Manuel Esteller Andreu i condemnar el demandat a pagar: a la demandant huit mil sis-cents quaranta-sis euros i trenta-cinc cèntims d'euro (8.646,35 euros), més l'interés al tipus pactat de demora i costes del procediment.  
  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que establix la disposició addicional quinzena de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, para l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme».  
La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe.  
I atés que el demandat esmentat, Antonio Manuel Esteller Andreu, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 11 de maig de 2011.- La secretària judicial: Ana Isabel Yagüe Ribes.